Bolbites

se systematisk inndeling

Bolbites er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned. Slekten omfatter bare én kjent art.

 Utseende 
En middelsstor (15-20 millimeter), bred, svart gjødselbille. Oversiden har kraftig mikroskulptur og en litt matt, gjerne grønnlig metallglans. Hodet er skovlformet, hos hannen med en knøl i midten. Pronotum er mye bredere enn langt, sidene rundet innskåret i den bakerste delen, med en rund grop på hver sidekant, svært tett og fint punktert. Hos hannen har det en tverr-valk bak hodet. Dekkvingene er brede med markerte, men ikke særlig dype lengdefurer.

 Levevis 
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

 Utbredelse 
Arten er utbredt i det sørlige Sør-Amerika (Argentina, Bolivia, Paraguay og Uruguay).

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammen Phanaeini MacLeay, 1819
 Slekten Bolbites von Harold, 1868
 Bolbites onitoides von Harold, 1868

 Eksterne lenker 

 Bilder av arten

Kategori:Møkkskarabider
Kategori:Dyr formelt beskrevet i 1868
Kategori:Dyr formelt beskrevet av Edgar von Harold